als_Latn dik_Latn sag_Latn
Analisti Afrim Krasniqi, ka komentuar situatën politike pas publikimi të sondazhit të PR Marketing në studion e emisionit “Tonight”.
“Fati i këtyre zgjedhjeve do të varet nga koalicionet lokale. Të gjithë e dimë që në Shkodër diskutohet një parti jashtë skenës politike që mund të marrë një mandat. Mund të diskutohet në Dibër, në Vlorë. Janë dy parti që kanë qeverisur Shqipërinë sot, janë në koalicion dhe bëjnë sikur janë kundër njëri-tjetrit ndërkohë që kanë zgjedhur President kryetarin e partisë kundërshtare”, ka deklaruar Krasniqi.
Ndërkohë për sa i përket situatës ku ndodhet opozita, Krasniqi shprehur se ka dhuruar shumë më tepër mandate se sa ka vota.
“Sfida kryesore për opozitën është për ta maksimizuar koalicionin politik. Ka dhuruar shumë më tepër mandate se sa ka vota. Ka dhuruar mandate të njerëzve që nuk kanë përvoja politike. Edhe Libra pavarësisht se na duk se ka rritje, është pozitive dhe duhet të ishte shumë më lart. Edhe partitë e tjera duhet të ishin shumë më aktive”, tha Krasniqi i cili shtoi se lajm i madh për LIBRA është cilësimi i saj si forca e katërt politike në vend.
als_Latn als_Latn als_Latn als_Latn